అంతర్యామి - అంతయును నీవే: May 2011
(కంచి కామకోటి పీఠం వారి వెబ్ సైటు, గీతా ప్రెస్సు వారి వివేక చూడామణిలోని శంకరులపై ఉపోద్ఘాతము ఆధారంగా)
పరమశివుని మొదలు, ఆది శంకరుల మధ్యగా, నా గురువులు రమణరావు గారి వరకు ఉన్న గురు పరంపరకు వందనములు.
నమామి భగవత్పాద శంకరం లోకశంకరం
ఆది శంకరుల జయంతి నేడు. శంకరశ్శంకరస్సాక్షాత్ - శంకరాచార్యులంటే సాక్షాత్తు శంకరులే అని చెబుతాము. ఆ ఆది శంకరుల కృప వలన మనకు ఈ రోజు హిందూ మతములో స్పష్టత, పారదర్శకత, లోతు, ఐక్యత ఉన్నవని అనుటలో అతిశయోక్తి ఏ మాత్రం లేదు.
ఎందరో మహర్షుల, ఋషుల నోట అంతర్యామి వాక్కులుగా పలుకబడిన శక్తి వేదములుగా ప్రకాశిస్తున్నాయి. ఎవరో రచించి, మరెవరో పరిశీలనము, విమర్శ చేసేందుకు అవి పురాణాలు, నవలలు కావు. విశ్వవ్యాప్తుని మనోకమలము నుండి స్వయంగా మహాపురుషుల నోట వెలువడిన సచ్చిదానందములు వేదములు. అంతటి వేదములకు కూడా వక్ర భాష్యము చెప్పి, భారతీయ సమాజంలో విభజన కలిగించి, మూఢ ఛాందస భావాలను ప్రేరేపించి అన్యమతముల వైపు ప్రజలను మళ్లించిన సమయంలో ఆ పరిస్థితిని చక్క దిద్దటానికి శంకరులు కాలడిలో శివ గురు శక్తితో ఆర్యాంబ గర్బమున ఉత్తరాయణ పుణ్య కాలమున వైశాఖ శుద్ధ పంచమి నాడు ఆర్ద్ర నక్షత్రములో అవతరించారు. చిన్ముద్రతో, మౌనంతో జ్ఞానాన్ని వ్యాపింప జేసే దక్షిణామూర్తి రూపమైన పరమ శివుడు ఈ దంపతులను ఆశీర్వదించగా శంకరులు ఉదయించారు. పువ్వు పుట్టగానే పరిమళించినట్లు ఆయన దైవిక శక్తి, మార్గము కాలడిలో ప్రస్ఫుటించాయి.
దిన దిన ప్రవర్థమాన మవుతున్న శంకరులకు మహర్షులు వచ్చిన దేశాన్ని ఉద్ధరించాలన్న కర్తవ్యాన్ని గుర్తు చేశారు. ఒకరోజు బాల శంకరులు నదీస్నానము చేస్తుండగా ఒక మొసలి అతని కాలిని నోట కరచుకుంటుంది. కేకలు పెడుతున్న కుమారుని చూసి ఆర్యాంబ భయపడుతుంది. ఏమి చెయ్యాలో తెలియక ఆమె దుఃఖిస్తుంది. అప్పుడు శంకరులు తల్లితో తన జీవితం ముగియబోతోందని, తల్లి తన సన్యాసానికి అంగీకరిస్తే తాను సన్యాసిగా రెండవ జీవితం ప్రారంభిస్తానని అంటాడు. తల్లి అనుమతితో సన్యాసం స్వీకరించి శంకరులు భారత దేశ యాత్ర మొదలు పెడతారు.
శంకరులు కాశీకి పయనమవుతారు. అక్కడికి చేరే సమయానికి ఆయనకు చాలా మంది శిష్యులు ఏర్పడుతారు. ఒకసారి ఒక శిష్యుడు నది ఈవలి ఒడ్డున గురువుల వస్త్రములు ఆరవేస్తుండగా శంకరులు అతనిని ఆవలి ఒడ్డు నుండి పిలుస్తారు. గురువుగారి పూర్తి ధ్యాసతో ఆ శిష్యుడు అడుగులు వేస్తూ నదిని దాటుకుంటూ వెళతాడు. ఆ శిష్యుడు అడుగు వేసిన ప్రతిచోట ఒక పద్మము వెలసి ఆయనను నీట మునగ కుండా కాపాడుతుంది. అంతటి మహిమాన్వితమైన గురుకృపను పొందిన ఆ శిష్యుడు పద్మపాదునిగా పేరు పొందాడు.
ఒక రోజు శంకరులు గంగానదిలో స్నానం ముగించుకుని శిష్యులతో కలిసి విశ్వనాథుని మందిరానికి వెళుతున్నప్పుడు ఒక నిమ్న జాతికి చెందిన వాడు ఎదురు పడతాడు. అప్పటి ఆచారాల ప్రకారం శంకరులు వాడిని తప్పుకో, దారి విడువుము అని అంటారు. అప్పుడా చండాలుడు నీవు తప్పుకోమంటున్నది ఈ దేహమునా? నా ఆత్మనా? అని ప్రశ్నిస్తాడు. అప్పుడు శంకరులు తన అహంకారానికి పశ్చాత్తాపపడి ఆ చండాలుని పరమశివునిగా గ్రహించి ప్రణమిల్లుతారు. ఆ సందర్భంలో చండాలుని రూపములో ఉన్న శివుడు శంకరుని ఉద్దేశించి వేసిన ప్రశ్నలు మొదటి రెండు శ్లోకములు, అటు తర్వాత శంకరుల నోట వెలువడిన శ్లోకాలు మనీషా పంచకంగా పేరొందాయి. అద్వైతామృత సారమైన ఈ మనీషా పంచకం పరబ్రహ్మమొక్కటే అన్న సందేశాన్ని శంకర భగవత్పాదుల నోట మనకు అందించబడినది. తనలో ఉన్న ఆఖరి దుర్గుణమును ఈ సందర్భముగా శంకరులు దగ్ధము చేసుకునే అవకాశమును ఆ పరమ శివుడు చండాలుని రూపములో కలిగించాడు.
హఠకేశ్వరం అడవులు శ్రీశైల ప్రాంతంలో ఉన్నాయి. ఇవి కీకారణ్యములు. ఇక్కడ కాపాలికులు నివసించే వారు. కాపాలికులు శ్మశానాలలో ఉంటూ ఆటవిక జంతు మానవ బలుల ద్వారా దేవతలకు ప్రీతి కలిగించే వారు. ఆది శంకరులు ఒకసారి ఇక్కడ తపస్సు చేస్తుండగా ఒక కాపాలికుడు వచ్చి శంకరులను ఆ పరమేశ్వరునికి బలిగా రమ్మని అడుగుతారు. అందుకు శంకరులు సమ్మతించి బలికి సిద్ధమయ్యారు. కాపాలికుడు శంకరుల తల నరుకబోగా విష్ణుమూర్తి నృసింహ రూపంలో ప్రత్యక్షమై కాపాలికుని సంహరిస్తాడు. ఆ సందర్భముగా ఆది శంకరులు ఆ నరహరిని స్తుతిస్తూ కరుణారస పూరితమైన, శరణాగతితో నిండిన లక్ష్మీ నృసింహ కరావలంబ స్తోత్రాన్ని రచించారు.
శంకర భగవత్పాదులు కాశీలో ఉన్న సమయంలో అక్కడ నివసించుచున్న వివిధ మతముల వారి వాదనను ఖండిస్తారు. అక్కడినుండి కురుక్షేత్రమునకు, తదుపరి బదరికాశ్రమునకు వెళ్లి ఎన్నో రచనలు చేశారు. ఆయన రచనలు చాల వరకు కాశీలో, బదరికాశ్రమములో చేసినవే. తదుపరి శంకరులు ప్రయాగ, అటు తర్వాత మాహిష్మతీ పురము వెళ్తారు. అక్కడ మండన మిశ్రుల వద్ద శాస్త్రార్థ విచారము మొదలు పెడతారు. మధ్యవర్తిగా మండన మిశ్రుని భార్య అయిన భారతీదేవి వ్యవహరిస్తుంది. చివరకు మండన మిశ్రులు ఓడిపోతారు. ఆయన శంకరుల శిష్యరికము స్వీకరించి సురేశ్వరాచార్యులుగా ప్రసిద్ధి పొందారు. భర్త ఓటమి పాలు కాగా భారతీదేవి శాస్త్రార్థ విచారము కొనసాగిస్తుంది. శంకరులను కామ శాస్త్రమున ప్రశ్నిస్తుంది. దీనికి సమాధానం చెప్పుటకు శంకరులు మరణించిన అమరుక మహారాజు శరీరమును యోగబలముతో పరకాయ విద్యచే ప్రవేశించి కామ శాస్త్రమును అభ్యసిస్తారు. భర్త సన్యాసి కాగా భారతి బ్రహ్మ ప్రాప్తికై సిద్ధపడగా శంకరులు ఆమెకు నచ్చజెప్పి శృంగేరి తీసుకువెళ్తారు. అచ్చట ఉండి అధ్యాపనము గావించమని అడిగారు. భారతీదేవి ద్వారా విద్యాభ్యాసము జరిగినందునే శృంగేరీ శారదా పీఠములలో శిష్యసాంప్రదాయములు భారతీ సాంప్రదాయములుగా ప్రసిద్ధి చెందినవి.
మధ్య భారతమున విజయము పొందిన శంకరులు దక్షిణ దేశమునకు వెళ్తారు. మహారాష్ట్రములో శైవులను, కాపాలికులను ఓడిస్తారు. ఆ తరువాత తుంగభద్రా తీరమును చేరి అచట మందిరమును నిర్మించి శారదాదేవిని ప్రతిష్ఠిస్తారు. సురేశ్వరాచార్యులను ఇచ్చట ఆచార్యులుగా నియమిస్తారు. అటు తర్వాత పురీ వెళ్లి గోవర్ధన పీఠమును స్థాపించి పద్మపాదాచార్యులను అచ్చట ఆచార్యులుగా నియమిస్తారు. దక్షిణాదిన చోళ, పాండ్య రాజుల సహాయముతో అక్కడి శాక్తేయ, గాణాపత్య కాపాలిక సాంప్రదాయములలోని అనాచారములను దూరము చేస్తారు. ఈ విధంగా దక్షిణాదిన అంతటా ధర్మధ్వజమును ప్రతిష్ఠిస్తారు. అటు తరువాత ఉత్తర భారతము వైపు దృష్టి పెట్టి ఉజ్జయినిలో భైరవుల భీషణ సాధనములను నిలిపివేస్తారు. అక్కడినుండి ద్వారక వెళ్లి అక్కడ మఠమును స్థాపించి శిష్యుడైన హస్తామలకాచార్యులను అచార్యులుగా నియమిస్తారు. తరువాత గంగానదీ పరీవాహ ప్రాంతములలో పండితులను ఓడించి, కాశ్మీరమున శారదా క్షేత్రము చేరి అక్కడి పండితులను కూడా ఓడించి స్వమతమును ప్రతిష్ఠిస్తారు. అచటినుండి కామరూపము వెళ్లి అచట శైవులను ఓడించి బదరికాశ్రమము వెళ్తారు.
తల్లి ఆర్యాంబ మరణించినప్పుడు సన్యాసియైన తాను ఆమెకు ఉత్తరక్రియలు చేయకూడదని తన కంటి నుండి అగ్నిని సృష్టించి ఆమె చితికి నిప్పు రాజిల్ల జేస్తారు. తన అనుపమానమైన శక్తితో మూకాంబిక, కోటచాద్రి, తిరుమల, పురీ, ద్వారక మొదలైన క్షేత్రాలను అత్యంత మహిమాన్విత క్షేత్రాలుగా తీర్చిదిద్దుతారు శంకరులు.భక్తి, జ్ఞాన, వైరాగ్యములతో మానసికోత్థానం కోసం, హిందూ మత శాఖల, పీఠాల ఐక్యత కోసం, ఉనికి కోసం అద్వైత సిద్ధాంతాన్ని ప్రచారం చేశారు. ఎందరో పండితులు, విమర్శకులను ఒప్పించి దేశ వ్యాప్తంగా పంచాయతన పద్ధతిలో పీఠాలు, మఠాలు, క్షేత్రాలు స్థాపిస్తారు. పామరులనుండి పండితుల వరకు వారి వారి చేతనావస్థను బట్టి స్తోత్రాలు, ప్రకరణలు, లోతైన ఆధ్యాత్మిక గ్రంథాలు రాసి, ఈనాటి వరకు ఆ జ్ఞాననిధి, ఆధ్యాత్మిక వారసత్వ సంపద నిలిచేలా చేశారు.
తన యాత్రల చివరలో శంకరులు బదరీ క్షేత్రానికి వెళ్లినప్పుడు శ్రీ మహావిష్ణువు ఆయనను అలకనంద నదిలో ఉన్న తన విగ్రహాన్ని ప్రతిష్ఠించి అక్కడ ఒక క్షేత్రాన్ని ఏర్పాటు చేయమని నిర్దేశిస్తాడు. శంకరులు అక్కడ బదరీనారాయణ క్షేత్రాన్ని, జ్యోతిర్మఠాన్ని స్థాపించి, తోటకాచార్యులను అక్కడ ఆచార్యులుగా నియమించి, కేదారనాథ్ క్షేత్రము వెళ్లి 32 వ ఏట ఆ పరమాత్మలో ఐక్యమవుతారు.
గాణాపత్యము, శాక్తేయము, సౌరము, వైష్ణవము, శైవము - ఈ విధంగా విభజింపబడ్డ హిందూమత ఆరాధానా విధానాన్ని పంచాయతన విధానం ద్వారా ఏకం చేసి భారతీయ సంస్కృతి, సాంప్రదాయాలకు ఒక అనుపమానమైన ఆధ్యాత్మిక వేదికను వెలకట్టలేని జీవనశైలిగా ఇచ్చారు శంకరులు.
ఆదిశంకరుల రచనలు మూడు రకాలుగా విభజించవచ్చు. మొదటిది ఆధ్యాత్మికంగా బాగా ముందడుగు వేసిన వారికి - ఉపనిషత్తులు, బ్రహ్మసూత్రాలు, భగవద్గీత మీద రాసిన భాష్యాలు. రెండవది వీటి సారాన్ని ప్రకరణలుగా రాసినవి. మూడవది దేవతా స్తోత్రాలు.
శంకరులు మొత్తం 272 గ్రంథములు రచించారని నానుడి. వీరి కొన్ని రచనలలో బ్రహ్మ సూత్ర భాష్యము, ఉపనిషద్భాష్యము, గీతా భాష్యము, విష్ణు సహస్రనామ భాష్యము, సనత్సుజాతీయ భాష్యము, హస్తామలక భాష్యము, లలితా త్రిశతీ భాష్యము, వివేకచూడామణి, ప్రబోధసుధాకరము, ఉపదేశ సహస్రి మొదలగునవి.
ఆయన చేసిన స్తోత్రాల్లో మనీషా పంచకము, సాధన పంచకము, భజగోవిందము, గోవిందాష్టకము, పాండురంగాష్టకము, శివ సువర్ణమాలా స్తోత్రము, అర్థనారీశ్వర స్తోత్రము, కాలభైరవాష్టకము, దక్షిణామూర్తి స్తోత్రము, నిర్వాణ షట్కము, అన్నపూర్ణాష్టకము, గణేష పంచరత్నము, అచ్యుతాష్టకము, మహిషాసుర మర్దిని స్తోత్రము, త్రిపురసుందరీ స్తోత్రము, భుజంగాష్టకాలు, భవాన్యష్టకము, దేవీనవరత్నమాలికా, విశ్వనాథాష్టకము, ఉమామహేశ్వర స్తోత్రము ఇలా ఎన్నో సామాన్య జనులకు జీవన దిశానిర్దేశము చేసే స్తుతులను రచించారు. ఆధ్యాత్మికంగా ఇంకొక పై మెట్టులో సౌందర్యలహరి, శివానందలహరి, వివేకచూడామణి మొదలైనవి, ఇంకొక పై మెట్టుపై భాష్యాలు.
ఇవే కాక, ఆనంద లహరి, అనాత్మ విగర్హణ ప్రకరణము, అపరోక్షానుభూతి, ఆత్మ బోధ, ఆత్మ పంచకము, భగవాన్ మానస పూజ, బ్రహ్మ జ్ఞానావళి మాల, దశ శ్లోకీ, ధన్యాష్టకము, గంగాష్టకము, గౌరి దశకము, గురు అష్టకము, గురు పాదుకా పంచకము, హనుమత్ పంచరత్నము, జ్యోతిర్లింగ స్తోత్రము, కాశీ పంచకము, కౌపీన పంచకము, మంత్ర మాతృక పుష్పమాలా స్తవము, మాయా పంచకము, నిర్గుణ మానస పూజ, నిర్వాణ మంజరి, పంచీకరణము, పాండురంగాష్టకము, ప్రశ్నోత్తర రత్న మాలిక, ప్రాతఃస్మరణ స్తోత్రము, రంగనాథాష్టకము, శత శ్లోకీ, సిద్ధాంత తత్త్వ బిందు, స్వరూపానుసంధానాష్టకము లాంటి అద్భుతాలు ఎన్నో రచించారు.
కొన్ని స్తోత్రాల వివరాలు.
ఎంతో మంది స్వాములు, యతులు తర్వాత భారత దేశంలో జన్మించి, ఆధ్యాత్మిక సందేశాన్ని ప్రచారం చేశారు, కానీ శంకరులు సుస్థిర పరచిన అద్వైత సారము, ధార్మిక సిద్ధాంతాలు, పద్ధతులు ఇప్పటికీ చెక్కు చెదరకుండా, ప్రామాణికాలై కాలపు ఒడిదుడుకులను తట్టుకొని హిమాలయముల వలె ఉన్నతముగా నిలిచాయి. ఇట్టి ఆధ్యాత్మిక సంపదను ఇచ్చిన ఆ పరమ శివ రూపమైన జగద్గురువులకు శత సహస్ర పాదాభివందనములు.
antaryaami - antayunu neeve: May 2011
(kanchi kamakoti peetham vaari veb saitu, geetaa pressu vaari viveka chudamaniloni sankarulapai upodghaatamu aadhaaramgaa)
paramasivuni modalu, aadi sankarula madhyagaa, naa guruvulu ramanarao gaari varaku unna guru paramparaku vandanamulu.
namami bhagavatpaada sankaram lokasankaram
aadi sankarula jayanti nedu. sankarassankarassakshaa - sankaracharyulante saakshaattu sankarule ani chebutamu. aa aadi sankarula krupa valana manaku ee roju hindu matamulo spashtata, paaradarsakata, lothu, aikyata unnavani anutalo atisayokti e maatram ledu.
endaro maharshula, rushula nota antaryaami vaakkulugaa palukabadina sakti vedamulugaa prakaasistunnaayi. evaro rachinchi, marevaro pariseelanamu, vimarsa chesenduku avi puraanaalu, navalalu kaavu. vishwavyaaptuni manokamalamu nundi swayamgaa mahapurushula nota veluvadina sachidaanandamulu vedamulu. antati vedamulaku kuudaa vakra bhashyamu cheppi, bhaarateeya samaajamlo vibhajana kaliginchi, moodha chaandasa bhaavaalanu prerepinchi anyamatamula vaipu prajalanu mallinchina samayamlo aa paristhitini chakka diddataaniki sankarulu kaaladilo shiva guru saktito aryamba garbamuna uttaraayana punya kaalamuna vaisakha suddha panchami naadu ardra nakshatramulo avatarinchaaru. chinmudratho, mounamtho ghnaanaanni vyaapimpa jese dakshinaamuurti roopamaina parama shivudu ee dampatulanu aasiirvadimchagaa sankarulu udayinchaaru. puvvu puttagaane parimalinchinatlu aayana daivika sakti, maargamu kaaladilo prasphutinchaayi.
dina dina pravarthamaana mavutunna sankarulaku maharshulu vachina deshaanni uddharinchaalanna kartavyaanni gurtu chesaru. okaroju baala sankarulu nadeesnaanamu chestundagaa oka mosali athani kaalini nota karachukuntundi. kekalu pedutunna kumaruni chusi aryamba bhayapadutundi. emi cheyyaalo teliyaka aame dukkhistundi. appudu sankarulu tallitho tana jeevitam mugiyabotondani, talli tana sanyaasaaniki angeekariste taanu sanyaasigaa rendava jeevitam praarambhistaanani antaadu. talli anumatitho sanyaasam sweekarinchi sankarulu bhaarata desha yaatra modalu pedataaru.
sankarulu kaasheeki payanamavutaaru. akkadiki chere samayaniki aayanaku chala mandi shishyulu erpadutaru. okasari oka shishyudu nadi eevali odduna guruvula vastramulu aaravestundagaa sankarulu atanini aavali oddu nundi pilustaaru. guruvugaari puurti dhyasatho aa shishyudu adugulu vestu nadini daatukuntuu velataadu. aa shishyudu adugu vesina pratichota oka padmamu velasi aayananu neeta munaga kunda kaapaadutundi. antati mahimaanvitamaina gurukrupanu pondina aa shishyudu padmapaadunigaa paeru pondaadu.
oka roju sankarulu gangaanadilo snaanam muginchukuni shishyulatho kalisi vishwanaadhuni mandiraaniki velutunnappudu oka nimna jaatiki chendina vaadu eduru padataadu. appati aachaaraala prakaaram sankarulu vaadini tappuko, daari viduvumu ani antaaru. appuda chandaludu neevu tappukomantunnadi ee dehamuna? naa aatmanaa? ani prasnistaadu. appudu sankarulu tana ahankaaraaniki paschaattaapapadi aa chandaaluni paramasivunigaa grahinchi pranamillutaaru. aa sandarbhamlo chandaaluni roopamulo unna shivudu sankaruni uddesinchi vesina prasnalu modati rendu slokamulu, atu tarvaata sankarula nota veluvadina shlokaalu manisha panchakamgaa perondaayi. advaitaamruta saaramaina ee manisha panchakam parabrahmamokkate anna sandesaanni sankara bhagavatpaadula nota manaku andinchabadinadi. tanalo unna akhari durgunamunu ee sandarbhamugaa sankarulu dagdhamu chesukune avakaasamunu aa parama shivudu chandaaluni roopamulo kaliginchaadu.
hatakeshwaram adavulu srisaila praantamlo unnaayi. ivi keekaaranyamulu. ikkada kaapaalikulu nivasinche vaaru. kaapaalikulu shmasaanaalalo untuu aatavika jantu manava balula dwara devatalaku preeti kaliginche vaaru. aadi sankarulu okasari ikkada tapassu chestundagaa oka kapalikudu vachi sankarulanu aa parameshwaruniki baligaa rammani adugutaaru. anduku sankarulu sammatinchi baliki siddhamayyaaru. kapalikudu sankarula tala narukaboga vishnumurthy nrusimha roopamlo pratyakshamai kaapaalikuni samharistaadu. aa sandarbhamugaa aadi sankarulu aa naraharini stutistuu karunarasa puuritamaina, saranaagatitoe nindina lakshmi nrusimha karavalamba stotraanni rachinchaaru.
sankara bhagavatpaadulu kaasheelo unna samayamlo akkada nivasinchuchunna vividha matamula vaari vaadananu khandistaaru. akkadinundi kurukshetramunaku, tadupari badarikaasramunaku velli enno rachanalu chesaru. aayana rachanalu chaala varaku kaasheelo, badarikaasramamulo chesinave. tadupari sankarulu prayaaga, atu tarvaata maahishmatii puramu veltaaru. akkada mandana mishrula vadda saastraartha vichaaramu modalu pedataaru. madhyavartigaa mandana mishruni bharya ayina bhaaratiidevi vyavaharistundi. chivaraku mandana mishrulu odipotaaru. aayana sankarula shishyarikamu sweekarinchi sureshwaracharyuluga prasiddhi pondaaru. bharta otami paalu kaga bhaaratiidevi saastraartha vichaaramu konasaagistundi. sankarulanu kaama saastramuna prasnistundi. deeniki samadhanam chepputaku sankarulu maraninchina amaruka maharaju sareeramunu yogabalamutho parakaya vidyache pravesinchi kaama saastramunu abhyasistaaru. bharta sanyasi kaga bhaarati brahma praaptikai siddapadagaa sankarulu aameku nachajeppi shrungeri teesukuveltaaru. achata undi adhyapanamu gavinchamani adigaaru. bhaaratiidevi dwara vidyaabhyaasamu jariginandune shrungery saaradaa peethamulalo shishyasaampradaayamulu bhaaratii saampradaayamulugaa prasiddhi chendinavi.
madhya bhaaratamuna vijayamu pondina sankarulu dakshina desamunaku veltaaru. maharashtramulo saivulanu, kaapaalikulanu odistaaru. aa taruvaata tungabhadra teeramunu cheri achata mandiramunu nirminchi saaradaadevini pratishtistaaru. sureshwaraachaaryulanu ichata aachaaryulugaa niyamistaaru. atu tarvaata puri velli govardhana peethamunu sthaapinchi padmapaadaachaaryulanu achata aachaaryulugaa niyamistaaru. dakshinaadina chola, pandya rajula sahaayamutho akkadi saakteya, gaanaapatya kaapaalika saampradaayamulalooni anaachaaramulanu dooramu chestaaru. ee vidhamgaa dakshinaadina antataa dharmadhvajamunu pratishtistaaru. atu taruvaata uttara bhaaratamu vaipu drushti petti ujjayinilo bhairavula bheeshana saadhanamulanu nilipivestaaru. akkadinundi dwaaraka velli akkada mathamunu sthaapinchi shishyudaina hastaamalakaachaaryulanu acharyuluga niyamistaaru. taruvaata gangaanadii parivaha praantamulalo panditulanu odinchi, kaasmiiramuna saaradaa kshetramu cheri akkadi panditulanu kuudaa odinchi swamatamunu pratishtistaaru. achatinundi kaamaruupamu velli achata saivulanu odinchi badarikaasramamu veltaaru.
talli aryamba maraninchinappudu sanyaasiaina taanu aameku uttarakriyalu cheyakudadani tana kanti nundi agnini srushtinchi aame chitiki nippu rajilla jestaaru. tana anupamaanamaina saktito mookaambika, kotachadri, tirumala, puri, dwaaraka modalaina kshetraalanu atyanta mahimaanvita kshetraalugaa teerchididdutaaru sankarulu.bhakti, ghnaana, vairaagyamulato maanasikotthaanam kosam, hindu matha saakhala, peethaala aikyata kosam, uniki kosam advaita siddhaantaanni prachaaram chesaru. endaro panditulu, vimarsakulanu oppinchi desha vyaaptamgaa panchaayatana paddhatilo peethaalu, mathaalu, kshetraalu sthaapistaaru. pamarulanundi panditula varaku vaari vaari chetanavasthanu batti stotraalu, prakaranalu, lotaina aadhyaatmika grandhaalu rasi, eenaati varaku aa ghnaananidhi, aadhyaatmika vaarasatva sampada nilichela chesaru.
tana yaatrala chivaralo sankarulu badari kshetraaniki vellinappudu shree mahavishnuvu aayananu alakananda nadilo unna tana vigrahaanni pratishtinchi akkada oka kshetraanni erpaatu cheyamani nirdesistaadu. sankarulu akkada badariinaaraayana kshetraanni, jyotirmataanni sthaapinchi, totakaachaaryulanu akkada aachaaryulugaa niyaminchi, kedaranath kshetramu velli 32 va eta aa paramaatmalo aikyamavutaaru.
gaanaapatyamu, saakteyamu, souramu, vaishnavamu, saivamu - ee vidhamgaa vibhajimpabadda hinduumata aradhana vidhaanaanni panchaayatana vidhaanam dwara ekam chesi bhaarateeya samskruti, saampradaayaalaku oka anupamaanamaina aadhyaatmika vedikanu velakattaleni jeevanasailigaa icharu sankarulu.
aadisankarula rachanalu moodu rakaluga vibhajinchavachhu. modatidi aadhyaatmikamgaa baga mundadugu vesina vaariki - upanishattulu, brahmasuutraalu, bhagavadgeeta meeda raasina bhaashyaalu. rendavadi veeti saaraanni prakaranalugaa rasinavi. moodavadi devata stotraalu.
sankarulu mottam 272 grandhamulu rachinchaarani naanudi. veeri konni rachanalalo brahma suutra bhashyamu, upanishadbhaashyamu, geetaa bhashyamu, vishnu sahasranama bhashyamu, sanatsujaatiiya bhashyamu, hastamalaka bhashyamu, lalita trisatii bhashyamu, vivekachudamani, prabodhasudhaakaramu, upadesha sahasri modalagunavi.
aayana chesina stotraallo manisha panchakamu, saadhana panchakamu, bhajagovindamu, govindashtakamu, pandurangashtakamu, shiva suvarnamala stotramu, ardhanaareeswara stotramu, kaalabhairavaashtakamu, dakshinaamuurti stotramu, nirvaana shatkamu, annapuurnaashtakamu, ganesha pancharatnamu, achyutashtakamu, mahishasura mardini stotramu, tripurasundarii stotramu, bhujangashtakaalu, bhavaanyshtakamu, devinavaratnamalika, vishwanaathaashtakamu, umamaheshwara stotramu ilaa enno saamaanya janulaku jeevana disaanirdesamu chese stutulanu rachinchaaru. aadhyaatmikamgaa inkoka pai mettulo soundaryalahari, sivaanandalahari, vivekachudamani modalainavi, inkoka pai mettupai bhaashyaalu.
ive kaaka, aananda lahari, anatma vigarhana prakaranamu, aparokshaanubhuti, aatma bodha, aatma panchakamu, bhagawan maanasa pooja, brahma ghnaanaavali maala, dasha shloki, dhanyashtakamu, gangashtakamu, gauri dasakamu, guru ashtakamu, guru paduka panchakamu, hanumat pancharatnamu, jyotirlinga stotramu, kaashi panchakamu, kaupeena panchakamu, mantra maatruka pushpamala stavamu, maya panchakamu, nirguna maanasa pooja, nirvaana manjari, pancheekaranamu, pandurangashtakamu, prasnottara ratna maalika, praatahsmarana stotramu, ranganathashtakamu, sata shloki, siddhaanta tattva bindu, swaroopaanusandhaanaashtaka lanti adbhutaalu enno rachinchaaru.
konni stotraala vivaraalu.
entho mandi swaamulu, yatulu tarvaata bhaarata desamlo janminchi, aadhyaatmika sandesaanni prachaaram chesaru, cony sankarulu susthira parachina advaita saaramu, dharmika siddhaantaalu, paddhatulu ippatikee chekku chedarakunda, praamaanikaalai kaalapu odidudukulanu tattukoni himalayamula vale unnatamugaa nilichaayi. itti aadhyaatmika sampadanu ichina aa parama shiva roopamaina jagadguruvulaku sata sahasra paadaabhivandanamulu.